b'\n_START_ARTICLE_\nMattis (kortspill)\n_START_PARAGRAPH_\nMattis er et kortspill som foreg\xc3\xa5r i to runder, med to til seks deltakere.\n_START_SECTION_\nInnledende runde\n_START_PARAGRAPH_\nI den innledende runden skal hver spiller til enhver tid ha tre kort for h\xc3\xa5nden. Det trekkes fra bunken med resten av kortene i, for \xc3\xa5 sikre seg dette. _NEWLINE_Det gjelder i denne runden \xc3\xa5 trekke inn kort som egner seg best mulig til \xc3\xa5 spille med i den andre runden. Spilleren med h\xc3\xb8yeste kortet tar inn kortene til medspillerne, med mindre det er noen som legger utp\xc3\xa5 like kort. Da kjempes det disse imellom, til det til slutt er en av dem som legger p\xc3\xa5 et h\xc3\xb8yere kort enn den andre. _NEWLINE_Siste kortet fra trekkebunken, skal ikke trekkes inn for h\xc3\xa5nden, dette er trumf. _NEWLINE_N\xc3\xa5r f\xc3\xb8rste runden er over, tar den heldige vinneren av trumfkortet opp dette, og viser det til de andre. (Trumf g\xc3\xa5r her p\xc3\xa5 sort, ala hjerter, kl\xc3\xb8ver, etc.) _NEWLINE_Om noen ikke har f\xc3\xa5tt seg kort f\xc3\xb8rste runden, blir de \xc2\xabbordmattis\xc2\xbb (ogs\xc3\xa5 kalt \xc2\xabblodmattis\xc2\xbb, \xc2\xabbl\xc3\xa5mattis\xc2\xbb eller \xc2\xabbrentmattis\xc2\xbb).  Det er ugunstig \xc3\xa5 bli \xc2\xabbordmattis\xc2\xbb, da man stiller uten kort til andre runde.  Noen varianter straffer \xc2\xabbordmattis\xc2\xbb ytterligere ved at de f\xc3\xa5r alle kortene mellom 2 og 5 av motspillerne f\xc3\xb8r andre runde.\n_START_SECTION_\nAndre runde\n_START_PARAGRAPH_\nAndre runde starter med at den som fikk trumfkortet, begynner \xc3\xa5 legge. Det er n\xc3\xa5 om \xc3\xa5 gj\xc3\xb8re \xc3\xa5 kvitte seg med kortene man har trukket inn i l\xc3\xb8pet av runde 1. Det gj\xc3\xb8res ved at man hele tiden m\xc3\xa5 legge p\xc3\xa5 h\xc3\xb8yere kort, i samme farge som blir lagt i bordet. Har man ikke h\xc3\xb8yere, kan man bruke trumf. Har man hverken h\xc3\xb8yere, eller trumf, m\xc3\xa5 man trekke inn den nederste h\xc3\xa5nden som er lagt i bordet. Dersom \xc2\xabbordmattis\xc2\xbb begynner uten kort m\xc3\xa5 de f\xc3\xb8rst trekke inn kort og s\xc3\xa5 kvitte seg med dem f\xc3\xb8r de regnes som ferdig._NEWLINE_Mange spiller andre runde slik at det er lov \xc3\xa5 legge serier p\xc3\xa5 to kort eller flere, men det forekommer ogs\xc3\xa5 at regelen er slik at at det bare er lov \xc3\xa5 legge enkeltkort. Den som blir f\xc3\xb8rst ferdig vinner._NEWLINE_Taperen av spillet er \xc2\xabMattis\xc2\xbb, og m\xc3\xa5 stokke og dele ut bunken til neste spill.'